Til Utdanningskomiteen

Fra Avdeling for fagstøtte/Enhet for lederstøtte

|  |  |
| --- | --- |
| **Sakstype:** | **Diskusjonssak** |
| **Møtedato:** | **12. mai 2015** |
| **Notatdato:** | **4. mai 2015** |
| **Arkivsaksnr.:** |  |
|  |  |
| **Saksbehandler:** | **Monica Bakken/Bente Hennie Strandh** |

**Lærings- og arbeidsmiljø – satsingsområde 2016**

**Bakgrunn**

Lærings- og arbeidsmiljø er utpekt som et særskilt satsingsområde for 2016. Saken har vært diskutert innledningsvis i universitetsdirektørens ledergruppe og i rektoratet.

Før vi går videre med planlegging av satsninger det viktig at UiO tar stilling til:

* Hvilket ambisjonsnivå og hvilke mål skal vi ha for satsingen?
* Avgrensning – hvilke temaer innenfor lærings- og arbeidsmiljø skal vi konsentrere oss om?
* Hvilke gevinster og resultater ønsker vi å oppnå?

Hvordan UiO velger å organisere satsningen må avklares når ovennevnte spørsmål er diskutert.

Utgangspunktet for satsningen bør være UiOs ambisjoner slik de er definert i Strategi 2020, universitetets årsplan 2016-2018 og *ikke minst de utfordringene som er skissert i SAB-rapporten*.

Det må utarbeides overordnede mål for satsningen. I tillegg bør enhetene utarbeide sine lokale mål, slik at fakulteter/UB/museer også kan legge egne utfordringer og prioriteringer til grunn for planlegging og prioritering av tiltak og aktiviteter.

Satsningen bør ha som mål å inkludere tiltak som har «varig verdi» og som strekker seg ut over enkeltarrangementer, dette innebærer også vurdering av tiltak knyttet til studentenes fysiske læringsmiljø.

Tiltak som skal gjennomføres må inn i UiOs årsplan for 2016.

Hvilke gevinster og resultater UiO ønsker av satsningen bør estimeres. Det vil være snakk om gevinster/resultater både på kort og lang sikt. Noen vil kunne dokumenteres i satsningsåret andre vil ha effekt på lengre sikt.

**Spørsmål til diskusjon i møtet:**

* Hvordan skal UiO bruke lærings- og arbeidsmiljøsatsingen 2016 slik at det styrker gjennomføringen av tiltak som foreslås i oppfølgingen av SAB-rapporten
* Hvilket ambisjonsnivå og hvilke mål skal vi ha for satsingen?
* Avgrensning – hvilke temaer innenfor lærings- og arbeidsmiljø skal vi konsentrere oss om?
* Hvilke gevinster og resultater ønsker vi å oppnå?
* Forslag til 2-3 særlig prioriterte tiltak

Saken skal behandles i LMU 26. mai og AMU 1. juni før den tas tilbake til rektoratet.

Vedlegg:

Rapport fra arbeidsgruppe 1, 2 og 3 for SAB (utdanningskvalitet, forskningskvalitet og tverrfaglighet): <http://www.uio.no/for-ansatte/arbeidsstotte/prosjekter/strategic-advisory-board/dokumenter/dokumenter.html>

Forslag til (uprioriterte) tiltak i oppfølgingen av SAB som omtales i D-SAK 1 i styremøtet 5. mai Årsplan 2016-2018 og fordeling 2016: <http://www.uio.no/om/organisasjon/styret/moter/2015/3/d-sak-1-arsplan-og-fordeling.pdf>